
   REPUBLIKA HRVATSKA
[bookmark: _Hlk95292189]   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA
Odsjek za infrastrukturu, zaštitu okoliša i obnovu 

KLASA: UP/I 352-02/26-01/5
URBROJ: 2178-03-02/4-26-4
Slavonski Brod,  2. listopada 2026. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata Općine Davor, OIB 99199887898, Ivana Gundulića 35, 35425 Davor, za provedbom  postupka Prethodne ocjene prihvatljivosti za ekološku mrežu  zahvata izgradnje nerazvrstane ceste u naselju Davor,  nakon provedenog postupka, donosi


R   J   E   Š   E   NJ   E

1. Namjeravani  zahvat:  „Izgradnja nerazvrstane ceste u naselju Davor“, Općina Davor,  Brodsko-posavska  županija, nositelj  zahvata: Općina Davor, Ivana Gundulića 35, Davor,  prihvatljiv  je  za  ekološku  mrežu.

2. Ovo Rješenje izdaje se na rok od četiri godine.

3. Ovo Rješenje objavljuje  se  na  mrežnim  stranicama Brodsko-posavske županije.


O  b  r  a  z  l  o  ž  e  nj  e


Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 26. kolovoza  2026. god., zahtjev  nositelja zahvata Općine Davor iz Davora, Ivana Gundulića 35, upućen putem društva ISG d.o.o. iz Višnjevca, Dravska 10, za izdavanjem mišljenja o potrebi provedbe Prethodne ocjene prihvatljivosti za ekološku mrežu za zahvat  izgradnje nerazvrstane ceste u naselju Davor, na kčbr.  3691, 3687/3, 2815/4, 2815/1, 2815/3 i 490/2  k.o. Davor. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Građevinski projekt - Opis i prikaz građevine (koji je izradio ured ISG d.o.o. iz Višnjevca, br. i oznaka: 50-26/2026, u srpnju 2026. godine). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/26-01/5, URBROJ:2178-03-02/4-26-2, od 27. kolovoza 2026. god.), zatražio prethodno mišljenje Ministarstva zaštite okoliša i zelene tranzicije, Zavoda za zaštitu okoliša i prirode. Ministarstvo, Zavod za zaštitu okoliša i prirode je dostavio  traženo mišljenje  (KLASA: 352-03/26-06/876, URBROJ: 517-08-3-2-1-26-2, od 23. rujna 2026. god.), o utjecaju  planiranog predmetnog zahvata na ciljeve očuvanja i cjelovitost područja ekološke mreže.

U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Nositelj zahvata Općina Davor planira izgradnju nerazvrstane ceste  u naselju Davor na mjestu postojećeg makadamskog i zemljanog puta. Ukupna duljina planiranog zahvata iznosi oko 2420 m, sa planiranim uklapanjem na zatečenu cestu u  Ulici V. Lisinskog u naselju Davor te završetkom kod precrpne stanice Orišak. Predmetne čestice zadržavaju postojeće uređenje, a okoliš će se hortikulturno urediti tj. vratiti u prvobitno stanje. Planira se izgradnja ceste širine 5,5 m, sa asfaltnim zastorom, omeđene bankinama promjenjive širine. Zahvat se većim dijelom proteže duž obrambenog savskog nasipa. Većim dijelom izvan građevinskog područja. Odvodnja oborinskih voda je predviđena putem zatečenih i novih otvorenih kanala koji će se iskopati tj. produbiti i povezati u funkcionalnu cjelinu.

Planirani zahvat nalazi se unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže, „Narodne novine", br.  80/19, 119/23, 87/25 i 123/25): Područja očuvanja značajnog za ptice (POP) HR1000005 Jelas polje i u duljini oko 1000 m u neposrednoj blizini Posebnog područja očuvanja značajnog za vrste i stanišne tipove (PPOVS) HR2001289 Davor- livade.

Sukladno bazi podataka Ministarstva zaštite okoliša i zelene tranzicije, Zavoda za zaštitu okoliša i prirode, na području zahvata nisu rasprostranjena staništa pogodna za ciljne vrste PPOVS i POP jer se radi o trasi na kojoj se već nalazi makadamski put te se neće graditi izvan koridora navedenog puta koji se nalazi između poljoprivrednih površina i postojećeg savskog nasipa. S obzirom na navedeno, može se isključiti mogućnost značajnog negativnog utjecaja provedbe zahvata na ciljeve očuvanja i cjelovitost navedenih područja ekološke mreže


Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje nerazvrstane ceste u naselju Davor, na kčbr. 3691, 3687/3, 2815/4, 2815/1, 2815/3 i 490/2  k.o. Davor, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi  procjene utjecaja  na  okoliš  prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu zaštite okoliša i zelene tranzicije i Inspekciji zaštite prirode. 
Uputa o pravnom lijeku


Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  
                                                                                            Ljiljana Curić, dipl.ing.




Dostaviti:
1. Općina Davor, Ivana Gundulića 35, 35425 Davor
2. ISG d.o.o., Dravska 10, 31220 Višnjevac
3. Ministarstvo zaštite okoliša i zelene tranzicije, putem: pisarnica@mzozt.hr, marija.petras@mzozt.hr 
      4.   Državni inspektorat, Sektor zaštite prirode, Šubićeva 29,  10000 Zagreb
- u spis predmeta

